Janubiy Koreya harbiylari dengizga qulagan vertolyotning uch nafar uchuvchisi jasadlarini topdi

Janubiy Koreya harbiy-dengiz kuchlari Yapon dengiziga qulagan Lynx harbiy vertolyotining uch nafar ekipaj a’zosi jasadlarini topdi. Bu haqda “TASS” xabar bermoqda.

Avvalroq vertolyot ekipaji a’zolari bedarak yo‘qolgan deb hisoblanayotgan edi. Janubiy Koreya harbiy-dengiz kuchlari aviahalokat sabablarini o‘rganmoqda.
Eslatib o‘tamiz, mazkur vertolyot 26-sentabr, dushanba kuni AQSh bilan hamkorlikda o‘tkazilgan o‘quv-mashg‘ulotlari vaqtida dengizga qulagan edi.